জ্যেষ্ঠ ফিজিঅ'থেৰাপিস্ত ডঃ উজ্বল ভট্টাচাৰ্য্য আৰু ডঃ পূজা শইকীয়া ৰাজবংশীয়ে শনিবাৰে গুৱাহাটী প্ৰে'ছ ক্লাবৰ সাপ্তাহিক মীডিয়া ক্লিনিকত সেৱা আগবঢ়ায়।
ক্লিনিকটোত ২০ গৰাকীতকৈ অধিক অংশগ্ৰহণকাৰীয়ে গুৱাহাটীৰ বোন্দাৰ কলেজ অৱ ফিজিঅ'থেৰাপি এণ্ড মে'ডিকেল চাইন্সেজৰ এই দুই জ্যেষ্ঠ ফিজিঅ'থেৰাপিস্তৰ পৰা বিনামূলীয়া সেৱা আৰু বুকু, কান্ধ আৰু ডিঙিৰ বিষৰ চিকিৎসা গ্ৰহণ কৰে।
জ্যেষ্ঠ ফিজিঅ'থেৰাপিস্ত দুগৰাকীক সহযোগ কৰে দুই ফিজিঅ'থেৰাপি ছাত্ৰ জাহ্নু বুঢ়াগোহাঁই আৰু জ্যোতিষ্ময় দেৱ মহন্তই।
উল্লেখযোগ্য যে সংবাদকৰ্মী আৰু তেওঁলোকৰ পৰিয়ালৰ লোকসকলৰ সুবিধাৰ বাবে এই মীডিয়া ক্লিনিকটো আৰম্ভ কৰা হৈছিল।
যোৱা শনিবাৰে এই 'চিকিৎসকৰ সৈতে এসন্ধ্যা' (Evening with a Doctor) শীৰ্ষক এই ক্লিনিকটোত অংশগ্ৰহণ কৰিছিল গুৱাহাটীৰ স্ত্ৰী ৰোগ বিশেষজ্ঞ ডঃ প্ৰাণজিৎ বৰ্মনে।
গুৱাহাটীৰ বিভিন্ন চৰকাৰী-বেচৰকাৰী চিকিৎসালয়ৰ লগতে দেশৰো বহুবিলাক আগশাৰীৰ চিকিৎসালয়ে ইতিপূৰ্বে এই সাপ্তাহিক মীডিয়া ক্লিনিকটোত সেৱা আগবঢ়াইছে।
বিশ্বকাপত অংশগ্ৰহণ কৰা দেশৰ ফুটবলাৰসকলৰ পৰিয়ালক ভাবুকি দিছে ইৰানে!
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
